La Universitat Jaume I dóna inici al programa «Campus inclusivo, campus sin límites. UJI 2013»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2013/07/1q/campus_inclusiu/&url=/com/noticies/2013/07/1q/campus_inclusiu/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2013/07/1q/campus_inclusiu/&url=/com/noticies/2013/07/1q/campus_inclusiu/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2013/07/1q/campus_inclusiu/&url=/com/noticies/2013/07/1q/campus_inclusiu/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2013/07/1q/campus_inclusiu/&url=/com/noticies/2013/07/1q/campus_inclusiu/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Universitat Jaume I dóna inici al programa «Campus inclusivo, campus sin límites. UJI 2013»

02/07/2013 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Campus Inclusivo campus_inclusiu campus_inclusivo](/com/noticies/2013/07/1q/campus_inclusiu/campus_inclusivo.jpg)](#)

La Universitat Jaume I va inaugurar el passat 1 de juliol el programa «Campus inclusivo, campus sin límites. UJI 2013», una iniciativa impulsada des de la Unitat de Suport Educatiu (USE) i finançada per la Fundación ONCE, la Fundación Repsol i la Fundación para la Proyección Internacional de las Universidades Españolas – Universidad.es que té la finalitat de potenciar la inclusió de l’alumnat amb discapacitat en les universitats espanyoles. Gràcies a aquest projecte un total de 10 alumnes amb necessitats especials de secundària, Batxillerat i cicles formatius tindran l’oportunitat de conviure al llarg de cinc dies amb altres membres de la comunitat universitària i conèixer el campus a través d’activitats acadèmiques i lúdiques.

A l’acte de presentació van assistir Pilar García Agustín, vicerectora d’Estudiants, Ocupació i Innovació Educativa; José Manuel Gil, director de l’USE; Olga Carbó, responsable del Programa d’Atenció a la Diversitat de l’UJI; Carlos Laguna, president del Comité d’Entitats Representants de Persones amb Discapacitat de la Comunitat Valenciana (CERMI); Isabel Martínez, comissionada per a Universitat, Joventut i Plans Especials de la Fundación ONCE i William Gartland, subdirector de programes institucionals de la Fundación Repsol.

Carbó va explicar que la Universitat Jaume I va ser pionera en incloure en els seus estatuts el suport a aquest col·lectiu. Així mateix, va fer un repàs de les accions que es duen a terme des de l’UJI i va assenyalar que l’UJI ha donat suport a més de 250 estudiants a través del Programa d’Atenció a la Diversitat.

Per la seua part, Laguna va apuntar que «el reconeixement i la valoració de la diversitat per part dels centres educatius suposa una millora per a aquests ja que permet un tractament com a iguals i un major enteniment de la discapacitat». Així mateix, va assenyalar que la inclusió de persones amb discapacitat aporta una visió positiva sobre aquesta amb valors com l’esforç i la responsabilitat.

Martínez va assenyalar que «s’ha avançat molt en inclusió i accessibilitat però encara hi ha grans obstacles». En aquest sentit va explicar que tan sols un 1,1% de la població universitària té algun tipus de discapacitat i el percentatge de persones amb discapacitat que són diplomades o llicenciades està al voltant del 5%. «S’ha de fomentar el talent i creativitat de les persones amb discapacitat perquè aquest talent no es quede pel camí», va apuntar. Respecte al programa «Campus inclusivo, campus sin límites» va explicar que «l’actitud dels alumnes que van participar en l’anterior edició va canviar molt positivament i ha servit perquè resolguen els seus dubtes i pors i es decidisquen per cursar estudis universitaris».

Finalment, Gartland va explicar que el fi últim del projecte «Campus inclusivo, campus sin límites» és promoure que l’estudiantat amb discapacitat opte per continuar amb els seus estudis a la universitat. En aquest sentit, va apuntar que hi ha una correlació entre el nivell formatiu de les persones amb discapacitat i el grau d’empleabilitat i, per això, és important que aquest col·lectiu continue amb la seua formació.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00